**Postup pri prijímaní a zamestnávaní ukrajinských výskumníkov**

**Pozor!** Na územie SR môžu v súčasnosti vstupovať len ukrajinskí rezidenti ženského pohlavia a ostatní (deti, seniori), ktorých sa netýka povinnosť zúčastniť sa na obrane krajiny (**muži vo veku 18 - 60 rokov majú v súčasnosti zakázané opustiť krajinu**).

Do SR majú ukrajinskí rezidenti ženského pohlavia a ostatní (seniori) umožnený vstup s biometrickým pasom alebo akýmkoľvek dokladom preukazujúcim totožnosť. Ak vstupujú na územie SR s biometrickým pasom, môžu následne rovno požiadať na CP o prechodný pobyt na výskum a vývoj (s požadovanými dokumentami). Nie je potrebné žiadať o dočasné útočisko.

1. **Ústav SAV musí mať povolenie na prijímanie cudzincov z tretích krajín** na výskum a vývoj, tak je možné s ukrajinskými výskumníkmi podpísať **Dohodu o hosťovaní**. Na DoH musí byť pečiatka ústavu a podpisy oboch strán, pri podávaní žiadosti o prechodný pobyt na Cudzineckej polícii (CP) nesmie byť staršia ako 90 dní od vystavenia.

Poznámka: DoH nenahrádza pracovnú zmluvu, slúži len ako dokument pre CP ako doklad preukazujúci účel pobytu a finančné zabezpečenie pobytu. Je potrebné s výskumníkmi podpísať pracovnú zmluvu atď.

1. **Po vstupe ukrajinských výskumníkov do SR je nutné splniť ohlasovaciu povinnosť voči CP = poslať na príslušné oddelenie CP do 3 pracovných dní od vstupu do SR vyplnené tlačivo – nájdete tu:** [**https://www.minv.sk/?hlasenie-pobytu-1**](https://www.minv.sk/?hlasenie-pobytu-1)

Poznámka: Ak budú výskumníci ubytovaní v ubytovni/internáte SAV, príp. penzióne, hoteli a pod., tak ubytovacie zariadenie urobí túto povinnosť za nich. Ak majú individuálne bývanie, tak tlačivo musia poslať sami.

1. **Zamestnať je možné ukrajinských výskumníkov prakticky ihneď po príchode do SR, ak budú mať podpísanú DoH (a pracovnú zmluvu), nie je potrebné čakať až kým im bude udelený prechodný pobyt. Je však nutné, aby si žiadosť o PP podali do 90 dní od vstupu do SR – ideálne ísť na CP čím skôr po príchode do SR, ak sú voľné termíny a komplet všetky dokumenty**
2. **Ohlasovacia povinnosť zamestnávateľa voči Úradu práce, sociálnych vecí a rodiny:**

Keď ústav SAV podpíše pracovnú zmluvu s výskumníkom, má povinnosť **do 7 dní to hlásiť na ÚPSVaR** – všetky informácie tu**:**[**https://www.upsvr.gov.sk/buxus/generate\_page.php?page\_id=363584**](https://www.upsvr.gov.sk/buxus/generate_page.php?page_id=363584)

1. **na podanie žiadosti o PP sa treba na CP objednať cez online rezervačný systém – viď:**[**https://www.minv.sk/?objednavaci-system-na-ocp**](https://www.minv.sk/?objednavaci-system-na-ocp)

Poznámka: **CP má na rozhodnutie od prijatia kompletnej žiadosti 30 dní na rozhodnutie** o udelení pobytu a následne vyhotovia pobytovú kartičku (čo môže byť v rámci ďalších 30 dní alebo za 3 dni od rozhodnutia – podľa toho, čo si vyberie. Štandard je za 4,50€, zrýchlené vydanie karty je za 24,50€)

1. **Potom, ako výskumníci obdržia pobytovú kartu (=keď im kuriér doručí kartu po udelení prechodného pobytu) – výskumníci majú povinnosť dokladovať na CP, že majú zdravotné poistene na území SR**(napr. kópia oboch strán kartičky zdravotného poistenia) a **dokladovať na CP, že netrpia infekčným ochorením ohrozujúcim verejné zdravie**

Poznámka: oba dokumenty stačí poslať poštou na príslušné oddelenie CP

**DOKLAD O ZDRAVOTNOM STAVE**

Lekársky posudok potvrdzujúci, že cudzinec netrpí chorobou ohrozujúcou verejné zdravie sa predkladá najneskôr **do 30 dní**od prevzatia dokladu o pobyte. Lehotu na predloženie lekárskeho posudku môže polícia na žiadosť cudzinca **predĺžiť o 60 dní**. Lekársky posudok **nesmie byť starší ako 30 dní. Nepredkladá ho cudzinec** s prechodným pobytom na účel plnenia služobných povinností civilnými zložkami ozbrojených síl, cudzinec s povolením na prechodný pobyt ako osoba s priznaným postavením Slováka žijúceho v zahraničí, cudzinec s povolením na prechodný pobyt z dôvodu priznaného postavenia osoby s dlhodobým pobytom v inom členskom štáte, cudzinec, ktorý má udelený pobyt v inom členskom štáte, alebo pri zmene druhu alebo účelu pobytu. Tento doklad**môže byť vydaný len niektorým z nasledujúcich zdravotníckych zariadení:**

**Bratislavský samosprávny kraj**

* Poliklinika cudzokrajných chorôb, ZAMA s.r.o., Americké námestie 3, Bratislava, Tel: +421 2 52925688, Fax: +421 2 5296273, info@cudzokrajne.sk
* Inštitút očkovania a cestovnej medicíny s.r.o., Teslova 33, Bratislava, Tel: +421 2 44635473, Mobil: +421 915 889054, bakos@inocem.sk
* Medicínske zariadenie Mlynská Dolina s.r.o., Staré Grunty 56, 841 04 Bratislava, Tel: +421 2 32313025, +421 911392220, recepcia@klinikamd.sk
* Travel Health Clinic s.r.o., Tehelná 26, 831 03 Bratislava, Tel: +421 905742898, info@thclinic.sk
1. **Informácie k zdravotnému a Sociálnemu poisteniu**

Keďže budú výskumníci riadnymi zamestnancami u zamestnávateľa so sídlom v SR a predpokladáme, že budú mať vyššiu mesačnú mzdu než je t.č. minimálna mzda v SR, tak automaticky budú spadať do systému verejného zdravotného poistenia. Za výskumníkov bude potrebné odvádzať odvody do Sociálnej a zdravotnej poisťovne.

**Postup prihlasovania do zdravotnej a sociálnej poisťovne**

Je potrebné, aby výskumníci osobne išli do niektorej zo zdravotných poisťovní podať prihlášku na zdravotné poistenie sa (potrebujú pas a kópiu pracovnej zmluvy).

Následne, keď je prihláška preverená a posúdená (cca 3 dni), je pridelené bezvýznamové identifikačné číslo – do doby kým im nebude udelené kvázi SK rodné číslo = prechodný pobyt (kartička z Cudzineckej polície). K jej BIČ bude zamestnávateľ odvádzať zdravotné odvody a keď im bude udelený PP (slovenská pobytová kartička), tak potom im kvázi SK rodné číslo treba nahlásiť do príslušnej zdravotnej poisťovne, aby to spárovali.

Podobne to funguje aj v Sociálnej poisťovni – tam netreba, aby oni chodili osobne, tam ich prihlási zamestnávateľ – pridelia im dočasné identifikačné číslo, kým nebudú mať SK rodné číslo (pobytovú kartu).

**DOKUMENTY POTREBNÉ K ŽIADOSTI O PRECHODNÝ POBYT (ukrajinskí výskumníci)**

1. **Žiadosť o prechodný pobyt za účelom výskumu a vývoja** – vyplnená v slovenskom jazyku
2. **Biometrický pas**
3. **2 ks farebných fotografií** (3 x 3,5 cm)
4. **Dohoda o hosťovaní –** v slovenskom jazyku alebo bilinguálne, musí byť s aktuálnym dátumom (nie staršia ako 90 dní v čase podania žiadosti) + pečiatka hosťujúcej organizácie
5. **Výpis z registra trestov -** pre účel výskum a vývoj sa na CP predkladá výpis z Registra trestov z krajiny, kde sa výskumník zdržiaval (mal pobyt) najdlhšie počas uplynulých 10 rokov. **Dôležité: počas trvania krízovej situácie je ukrajinským výskumníkom (utečencom) akceptovaný elektronický výpis z registra trestov bez pečiatok a oprávnení ukrajinských orgánov alebo čestné vyhlásenie o bezúhonnosti (je možné získať na ukrajinskom veľvyslanectve v Bratislave).**